ઉત્તરપ્રદેશના મસૂરી થાણાના ડાસના ટોલનાકે થયેલા હંગામાનો વીડિયો વાઈરલ થયો છે. જેમાં કેટલાક વાહનચાલકોએ પૈસા નહીં ભરવા મુદ્દે હંગામો કરતાં જ ટોલનાકાના સ્ટાફે તેમને ફટકાર્યા હતા. જો કે તે માર ખાનાર લોકો બાજુના જ ગામના હોવાથી એક ફોનમાં તો ત્યાં તેમની આખી ગેંગ ધસી આવી હતી. બાદમાં તો બંને ગ્રૂપ વચ્ચે છૂટા હાથની મારામારી થઈ હતી. લગભગ અડધો કલાક ચાલેલી આ મારામારી પોલીસે ત્યાં પહોંચીને શાંત કરાવી હતી. કોઈ ફરિયાદ ના થાય અને વાત વધુ આગળ ના વધે તે માટે પોલીસે બંને પક્ષો વચ્ચે સમાધાન કરાવ્યું હતું.